โรงเรียนแม่ทาวิทยาคม

โรงเรียนแม่ทาวิทยาคม เป็นโรงเรียนมัธยมแห่งแรกของ อำเภอแม่ทา จังหวัดลำพูน ตั้งขึ้นเมื่อ พ.ศ. 2517 โรงเรียนแม่ทาวิทยาคมจึงถือเอาวันที่ 22 เมษายน พ.ศ. 2517 ของทุกปี  เป็นวันสถาปนาโรงเรียน 

เดิมทีโรงเรียนแม่ทาวิทยาคมเป็นเรือนไม้ชั้นเดียวต่อมาโรงเรียนแม่ทาวิทยาคมได้ขยายชั้นเรียนเพิ่มขึ้นและก่อสร้างอาคารเรียนเพิ่มเติมมาตามลำดับ  เพื่อให้สอดคล้องกับการขยายตัวของการศึกษาและจำนวนนักเรียนในโรงเรียน  ในเนื้อที่ที่ขยายออกไปเป็น 26 ไร่ 2 งาน 46.4 ตารางวา  เปิดสอนในระดับช่วงชั้นที่ 3 และช่วงชั้นที่ 4

 ประวัติโรงเรียน 

โรงเรียนแม่ทาวิทยาคม ตั้งขึ้นอย่างเป็นทางการเมื่อ พ.ศ. 2517 เดิมชื่อ โรงเรียนแม่ทา ตั้งขึ้นเมื่อ พ.ศ. 2497 เพื่อเป็นโรงเรียนประถมศึกษาประจำอำเภอแม่ทา  ต่อมาในปี พ.ศ. 2504 ได้มีการปรับเปลี่ยนเป็นโรงเรียนประถมศึกษาตอนปลาย เปิดสอนชั้นประถมศึกษาปีที่ 1-7 สังกัดกองการประถมศึกษา กรมสามัญศึกษา กระทรวงศึกษาธิการ จนกระทั่งต่อมาใน พ.ศ. 2517 ได้มีคำสั่งยกเลิกโรงเรียนแม่ทา และจัดตั้งใหม่ให้เป็นโรงเรียนมัธยมศึกษาตอนต้น สังกัดกองการมัธยมศึกษา กรมสามัญศึกษา กระทรวงศึกษาธิการ และได้ตั้งชื่อใหม่เป็น โรงเรียนแม่ทาวิทยาคม

โรงเรียนแม่ทาวิทยาคมได้รับคัดเลือกจากสำนักงานคณะกรรมการการศึกษาขั้นพื้นฐาน กระทรวงศึกษาธิการ ให้เป็นโรงเรียนต้นแบบ หนึ่งอำเภอ หนึ่งโรงเรียนในฝัน ตั้งแต่ปี พ.ศ. 2547 และในปีเดียวกัน ได้มีการเฉลิมฉลองในโอกาสโรงเรียนแม่ทาวิทยาคม มีอายุครบรอบ 50 ปี และในปี พ.ศ. 2557 ได้มีการเฉลิมฉลองในโอกาสโรงเรียนแม่ทาวิทยาคมมีอายุครบรอบ 60 ปี

 รายนามครูใหญ่ / อาจารย์ใหญ่ / ผู้อำนวยการโรงเรียนแม่ทาวิทยาคม 

 ลำดับ รายนาม ระยะเวลาดำรงตำแหน่ง1 นายสุวรรณ สินธุบุญ1 เมษายน พ.ศ. 2518-10 มีนาคม พ.ศ. 25262 นายอนันต์ สุริยะนันท์11 มีนาคม พ.ศ. 2526 - 30 กันยายน พ.ศ. 25303นายอำนวย อุตตระพยอม 1 ตุลาคม พ.ศ. 2530 - 6 มีนาคม พ.ศ. 25394 นายฉลอง คำพงค์ 6 มีนาคม พ.ศ. 2539 - 30 กันยายน พ.ศ. 25435 นายเอกชัย รักงาม 1 ตุลาคม พ.ศ. 2543 - 30 กันยายน พ.ศ. 25516 นายสุพล ประสานศรี 6 กรกฎาคม พ.ศ. 2552 - 30 มิถุนายน พ.ศ. 25547  ดร.สมมาตร สนทมิโน 6 กรกฎาคม พ.ศ. 2554 - 30 กันยายน พ.ศ. 25568 นางสังวาลย์ วังแจ่ม 4 พฤศจิกายน พ.ศ. 2556 - 30 กันยายน พ.ศ. 25589 นายกัมพล  ธิติกร 15 ตุลาคม พ.ศ. 2558 -  14 ตุลาคม พ.ศ. 256110นายสนั่น  สิงห์ไผ่14 มกราคม พ.ศ. 2562 - 30 กันยายน พ.ศ.256611 นายจักรพงษ์  ใจปัญญา 1 ตุลาคม พ.ศ. 2566 -  ปัจจุบัน

 อาคาร / สถานที่สำคัญในโรงเรียนแม่ทาวิทยาคม 

 ศาลาพระพุทธ ประดิษฐานพระพุทธวิโมกข์ ไว้เป็นที่ยึดเหนี่ยวจิตใจและเป็นที่สักการบูชาของบุคลากรในโรงเรียน
 อาคารอำนวยการ 
-ฝ่ายการเงิน 

-ฝ่ายบริหาร 

-ฝ่ายธุรการ 

-ฝ่ายบัญชี 

-ห้องเกียรติยศ 

 อาคารศูนย์กีฬาและหอประชุม  เป็นอาคารที่จัดสร้างขึ้น เนื่องในวโรกาสสมเด็จพระเจ้าอยู่หัวเจริญพระชนมายุครบ 6 รอบ เป็นอาคารเรียนวิชาพลานามัย และเป็นอาคารอเนกประสงค์ใช้ในการจัดนิทรรศการต่างๆ
 อาคารพิพิธภัณฑ์ภูมิปัญญาชาวบ้าน เดิมเป็นอาคารเรียนหลังแรกของโรงเรียนซึ่งมีลักษณะเป็นอาคารไม้ชั้นเดียว เป็นที่จัดแสดงประวัติความเป็นมาท้องถิ่นรวมถึงประวัติศาสตร์ล้านนา การดำรงชีวิต เครื่องไม้เครื่องมือทำกิน / ประเพณี ความเชื่อ และวัฒนธรรม ปัจจุบันได้มีการรื้อถอนอาคารไม้ดังกล่าวและก่อสร้างปรับปรุงใหม่ให้มั่นคงแข็งแรงมากขึ้นให้เป็นอาคารปูนประกอบไม้สองชั้น ก่อสร้างเสร็จสิ้นและทำพิธีสมโภชเมื่อวันที่ 29 มิถุนายน พ.ศ. 2558 มอบให้เป็นสมบัติของทางราชการ

-ชั้นล่าง เป็นโถงสำหรับทำกิจกรรม จัดนิทรรศการ ห้องกิจกรรมพัฒนาผู้เรียน ห้องสุขา และพิพิธภัณฑ์หมวดเครื่องใช้ขนาดใหญ่ 

- ชั้นบน เป็นส่วนจัดแสดงพิพิธภัณฑ์ภูมิปัญญาชาวบ้าน จัดเป็น 36 หมวดหมู่

 ข่วงดอกเสี้ยว เป็นลานกว้างอเนกประสงค์ ใช้ในการจัดกิจกรรมตามโอกาสต่างๆ 
 สหกรณ์โรงเรียน ขายอุปกรณ์เครื่องเขียน เครื่องแบบนักเรียน อาหารและขนม
 อาคารคหกรรม เป็นอาคารเรียนวิชาคหกรรม
 อาคารอุตสาหกรรม เป็นอาคารเรียนวิชาอุตสาหกรรม   
 อาคารเกษตร เป็นอาคารเรียนวิชาเกษตรกรรม ประกอบด้วยตัวอาคารโรงงานและเรือนเพาะชำ 
 อาคารปฏิบัติการดนตรี เป็นอาคารเรียนวิชาศิลปะ ดนตรี 
 โรงอาหาร เป็นอาคารเพดานสูงขนาดใหญ่ เปิดบริการขายอาหารแก่นักเรียนและบุคลากรในโรงเรียน
 อาคาร 1 - อาคารวิทยาศาสตร์และเทคโนโลยี  เป็นอาคารเรียน 3 ชั้นแบ่งเป็น
-ชั้นล่าง ประกอบด้วยห้องปฏิบัติการคอมพิวเตอร์ ห้องคอนโทรลรูม ห้องแนะแนวการศึกษา ห้องวิชาการ ห้องอาคารสถานที่ ห้องวิชาการ และฝ่ายงานประชาสัมพันธ์

-ชั้นสอง ประกอบด้วยห้องเรียนวิชาคณิตศาสตร์

-ชั้นสาม ประกอบด้วยห้องเรียนและห้องปฏิบัติการวิชาวิทยาศาสตร์
 อาคาร 2 - อาคารงานธุรกิจและภาษา เป็นอาคารเรียน 3 ชั้นแบ่งเป็น
-ชั้นล่าง ประกอบด้วยห้องโสตทัศนศึกษา ห้องสมุด และห้องพยาบาล

-ชั้นสอง ประกอบด้วยห้องเรียนวิชาภาษาไทย ภาษาจีน

-ชั้นสาม ประกอบด้วยห้องเรียนวิชาสังคมศึกษา ประวัติศาสตร์ และภาษาอังกฤษ

 สวนพฤกษศาสตร์ "ป่าในเมืองเพื่อการศึกษา-กล้ายิ้ม" ประกอบด้วยสวนพรรณไม้ดอกหอม พรรณไม้ในวรรณคดี และพรรณไม้พระราชทานประจำจังหวัด 76 จังหวัด (ยกเว้นจังหวัดบึงกาฬ) โดยการสนับสนุนโครงการจากกรมป่าไม้

 กิจกรรมการแข่งขันกีฬาสี 
กิจกรรมการแข่งขันกีฬาสี จะจัดขึ้นเป็นประจำทุกปี ในช่วง เดือน ธันวาคม - มกราคม ซึ่งเป็นภาคเรียนที่ 2 ของปีการศึกษานั้นๆ 
โดยนักเรียนแต่ละห้องในระดับชั้นปีที่ 1 ของแต่ละช่วงชั้น จะถูกสุ่มคัดเลือกคณะสีให้โดยฝ่ายกิจกรรมนักเรียน เพื่อให้คละนักเรียนในแต่ละแผนการเรียนให้ได้ร่วมทำกิจกรรมร่วมกัน

 - โดยทั่วไปมีจุดมุ่งหมายเพื่อความสนุกสนาน ผ่อนคลายความเคลียดอันเกิดจากการเรียน อีกทั้งเป็นการออกกำลังกาย ทำให้สุขภาพสมบูรณ์แล้วยังมีการพัฒนาขึ้นจนถึงมีการแข่งขัน
 - เพื่อพัฒนาเด็กและเยาวชนให้มีความสามารถในการเล่นกีฬา มีร่างกายและจิตใจที่สมบูรณ์แข็งแรง มีระเบียบวินัย และมีน้ำใจเป็นนักกีฬา
 - เพื่อการแข่งขันภายในและระหว่างประเทศสร้างลักษณะนิสัย ในการเคารพและปฏิบัติตามระเบียบการแข่งขัน เพื่อซึมซับและสามารถปฏิบัติตามกฎระเบียบของสังคม

 วันดอกเอื้องบาน 
กิจกรรมงานวันดอกเอื้องบาน (ชื่อเดิม : งานเปิดโลกกว้างทางการศึกษา) จะจัดขึ้นเป็นประจำทุกปีในช่วงปลายภาคเรียนที่ 2 ของปีการศึกษา เพื่อเป็นการเปิดโอกาสแก่นักเรียนที่มีทักษะความสามารถในแขนงต่างๆ ได้แสดงความสามารถในทักษะที่ตนเองมีความถนัดและสนใจ อาทิ ดนตรี นาฏศิลป์ ศิลปะ และการแข่งขันทางวิชาการต่างๆ ภายในงานมีการประกวดโครงงาน การศึกษาค้นคว้าด้วยตนเอง (IS) 

นอกจากนี้ในแต่ละปีจะมีบุคลากรภายนอกสถานศึกษามาศึกษาดูงานในกิจกรรมวันดอกเอื้องบาน เช่น ผู้ปกครอง คณะครู-นักเรียนจากโรงเรียนประถมศึกษาหรือมัธยมศึกษาในเขตพื้นที่เดียวกัน เป็นการฝึกให้นักเรียนมีทักษะความกล้าแสดงออก มีวิจารณญาณสุขุมรอบคอบ และฝึกมารยาทที่ดี

 คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม 

คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม (Maetha Lamphun folklore group Thailand) เป็นกลุ่มนักเรียน ศิษย์เก่า และครูอาจารย์ส่วนหนึ่งของโรงเรียนแม่ทาวิทยาคม ซึ่งรวมตัวกันเพื่อการดำรงอนุรักษ์ศิลปะวัฒนธรรมพื้นบ้านและศิลปะวัฒนธรรมไทย ในนามของวงช่อเอื้อง โรงเรียนแม่ทาวิทยาคม โดยการเรียนรู้และเผยแพร่ศิลปะการแสดงพื้นบ้านต่างๆ เช่น การตีกลองสะบัดชัย ฟ้อนกลายลาย ฟ้อนหริภุญชัย นอกจากนี้ยังประดิษฐ์และปรับปรุงการแสดงชุดใหม่เพื่อสื่อถึงวัฒนธรรมพื้นบ้านในเขตพื้นที่อำเภอแม่ทา และจังหวัดลำพูน เช่น ฟ้อนเก็บลำไย และฟ้อนตรีกาลล้านนา

คณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม ยังเคยได้รับเกียรติจากดร.อุดมศักดิ์ ศักดิ์มั่นวงศ์ ประธานสภาวัฒนธรรมพื้นบ้านโลก (CIOFF) ให้เป็นตัวแทนประเทศไทยในการนำศิลปะการแสดงพื้นบ้านของล้านนาและของไทยไปแสดงเผยแพร่ศิลปะวัฒนธรรมในต่างประเทศรวม 4 ครั้ง

 พ.ศ. 2550 แสดงเผยแพร่ศิลปะวัฒนธรรม ณ เมืองคุนหมิง มณฑลยูนนาน สาธารณรัฐประชาชนจีน
 พ.ศ. 2551 แสดงเผยแพร่ศิลปะวัฒนธรรม ณ กรุงมอสโก และเมืองสำคัญอีก 6 เมือง สหพันธรัฐรัสเซีย
 พ.ศ. 2554 แสดงเผยแพร่ศิลปะวัฒนธรรม ในงานการแสดงเต้นรำนานาชาติ ณ เมืองโชนัน สาธารณรัฐเกาหลี
 พ.ศ. 2556 แสดงเผยแพร่ศิลปะวัฒนธรรม ณ กรุงอิสตันบูล สาธารณรัฐตุรกี

 รายชื่อศิลปะการแสดงโดยคณะนักดนตรีและนาฏศิลป์พื้นบ้านวงช่อเอื้อง โรงเรียนแม่ทาวิทยาคม 
 การแสดงพื้นบ้านดั้งเดิม
 วงกลองสะบัดชัย
 ฟ้อนเล็บ
 ฟ้อนกลายลาย
 ฟ้อนหริภุญชัย
 ฟ้อนกิงกะหล่า (ฟ้อนกินรีไทยใหญ่)
 ฟ้อนเทียนฉัตร
 ฟ้อนร่มฟ้าบารมี (สามเผ่า)

 การแสดงที่ประดิษฐ์ขึ้นใหม่ 
 ฟ้อนกุบกำเบ้อ - ระบำหมวกจักสานลายผีเสื้อ ประยุกต์จากการแสดงของไทยใหญ่ (กุบ=หมวก,กำเบ้อ=ผีเสื้อ)
 ฟ้อนตรีกาลล้านนา - สื่อถึงวิถีชีวิตของคนลำพูนในสามฤดูกาล
 ฟ้อนเก็บลำไย - สื่อถึงวิถีชีวิตของคนลำพูนซึ่งมีลำไยเป็นผลผลิตทางการเกษตรที่สำคัญ
 ฟ้อนเตวะอวยชัย - เป็นการรำอวยพรในโอกาสต่างๆ สื่อถึงเทพเทวาที่อวยชัยให้พรแก่แขกเหรื่อในงาน
 ฟ้อนปกากะญอเก็บหน่อไม้ - สื่อถึงวิถีชีวิตชาวปกากะญอในลำพูน

 ระบำสี่ภาค 
 รำดึงครกดึงสาก - ภาคอีสาน
 รำกลองยาว - ภาคกลาง
 ระบำกะลา - ภาคใต้

 ระบำโบราณคดี 
 ระบำลพบุรี - แสดงในงานวันดอกเอื้องบาน โรงเรียนแม่ทาวิทยาคม พ.ศ. 2554
 ระบำศรีวิชัย - แสดงในงานวันดอกเอื้องบาน โรงเรียนแม่ทาวิทยาคม พ.ศ. 2555
 ระบำศรีชัยสิงห์ - แสดงเทิดพระเกียรติพระบาทสมเด็จพระเจ้าอยู่หัว เนื่องในวโรกาสเฉลิมพระชนมพรรษา 5 ธันวาคม พ.ศ. 2556 ณ สำนักงานเทศบาลตำบลทาสบชัย
 ระบำทวาราวดี - (ใช้เฉพาะท่ารำ เรียงลำดับตามต้นฉบับของกรมศิลปากร) แสดงประกอบการแสดงสื่อผสมเรื่อง "ประวัติพระนางจามเทวี ตอน ครองเมือง" เนื่องในงานฤดูหนาวและงานพระนางจามเทวีประจำปี จังหวัดลำพูน เมื่อวันที่ 28 พฤศจิกายน พ.ศ. 2557 ณ เวทีกลางสนามกีฬาจังหวัดลำพูน

 อ้างอิง 

 แหล่งข้อมูลอื่น 
 เว็บไซต์โรงเรียนแม่ทาวิทยาคม

หมวดหมู่:โรงเรียนในจังหวัดลำพูน
หมวดหมู่:โรงเรียนมัธยมศึกษาประจำอำเภอในจังหวัดลำพูน
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
หมวดหมู่:โรงเรียนที่ก่อตั้งในปี พ.ศ. 2517
หมวดหมู่:สิ่งก่อสร้างในอำเภอแม่ทา